Nordjyllands Politi har anholdt 14 spritbilister på et døgn.

Færdselsafdelingen ved Nordjyllands Politi var torsdag på kontrol i Jammerbugt Kommune for at tjekke for for høje promiller. Kontrollen i Jammerbugt gav desværre pote. Der blev i alt skrevet ni sager i forbindelse med kontrollen. Heraf var syv sager for spiritus og to var for narkotika i blodet. Sagerne blev skrevet i Pandrup, Brovst og Kaas. Klokken 6.20 fredag morgen kunne vagtchef Karsten Hørup Kristensen fortælle, at døgnet har budt på i alt 14 spiritussager hvoraf de sidste to blev taget kort efter klokken seks. Da tallet "blot" var 12 greb vagchefen til tasterne og skrev på Twitter: - Der er alt for mange spritbilister i Nordjylland. Sidste døgn i alt 12 stk. RT venligst så vi kan forsøge at påvirke til bedre adfærd.